รัฐบาลไทย-ข่าวทำเนียบรัฐบาล-ผู้ว่าฯ ชุมพร สนองนโยบาย มท.1 สั่งการฝ่ายปกครองบูรณาการหน่วยงานความมั่นคง สุ่มตรวจปัสสาวะแรงงานเรือประมงทะเล พบสารเสพติดในลูกจ้างชายไทยและเมียนมา 60 ราย เน้นย้ำ เดินหน้ากวาดล้างฯ
วันพฤหัสบดีที่ 25 มกราคม 2567
25/01/2567
ผู้ว่าฯ ชุมพร สนองนโยบาย มท.1 สั่งการฝ่ายปกครองบูรณาการหน่วยงานความมั่นคง สุ่มตรวจปัสสาวะแรงงานเรือประมงทะเล พบสารเสพติดในลูกจ้างชายไทยและเมียนมา 60 ราย เน้นย้ํา เดินหน้ากวาดล้างฯ
ผู้ว่าฯ ชุมพร สนองนโยบาย มท.1 สั่งการฝ่ายปกครองบูรณาการหน่วยงานความมั่นคง สุ่มตรวจปัสสาวะแรงงานเรือประมงทะเล พบสารเสพติดในลูกจ้างชายไทยและเมียนมา 60 ราย เน้นย้ําเดินหน้ากวาดล้างยาเสพติดอย่างต่อเนื่อง พร้อมนําผู้เสพเข้าสู่กระบวนการบําบัดฟื้นฟู
ผู้ว่าฯ ชุมพร สนองนโยบาย มท.1 สั่งการฝ่ายปกครองบูรณาการหน่วยงานความมั่นคง สุ่มตรวจปัสสาวะแรงงานเรือประมงทะเล พบสารเสพติดในลูกจ้างชายไทยและเมียนมา 60 ราย เน้นย้ํา เดินหน้ากวาดล้างยาเสพติดอย่างต่อเนื่อง พร้อมนําผู้เสพเข้าสู่กระบวนการบําบัดฟื้นฟู เพื่อคืนคนดีกลับสู่สังคม
วันนี้ (25 ม.ค.67) นายวิสาห์ พูลศิริรัตน์ ผู้ว่าราชการจังหวัดชุมพร เปิดเผยว่า จังหวัดชุมพร ดําเนินการขับเคลื่อนตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในการจัดระเบียบสังคม ปราบปรามผู้มีอิทธิพล และการป้องกันและแก้ไขปัญหายาเสพติดอย่างจริงจัง โดยการนําผู้เสพยาเสพติดรายเก่าและรายใหม่เข้าสู่กระบวนการบําบัด รักษา และฟื้นฟูสภาพทางสังคม และพร้อมที่จะกลับคืนสู่สังคมได้อย่างปกติสุข ไม่กลับเข้าสู่วงจรยาเสพติดอีก ซึ่งจังหวัดชุมพรเป็นจังหวัดที่มีแรงงานชาวประมงทะเลจํานวนมาก ทั้งชาวไทยและชาวต่างประเทศ จึงได้ดําเนินมาตรการเข้มงวดกวดขันเกี่ยวกับยาเสพติดและสิ่งผิดกฎหมายทุกชนิดอย่างต่อเนื่อง เพื่อให้คนชุมพรได้อยู่ในสังคมที่มั่นคง สงบเรียบร้อย ปราศจากยาเสพติดในพื้นที่
นายวิสาห์ พูลศิริรัตน์ ผู้ว่าราชการจังหวัดชุมพร กล่าวว่า ตนได้สั่งการให้ฝ่ายปกครองจังหวัดชุมพร นําโดย นายวิทยา เขียวรอด ปลัดจังหวัดชุมพร พร้อมด้วยเจ้าหน้าที่ฝ่ายปกครอง และสมาชิกกองร้อยอาสารักษาดินแดนเมืองชุมพร ที่ 2 ร่วมกันออกตรวจปัสสาวะแรงงานในเรือประมงทะเล ในพื้นที่ ต.ปากน้ํา อ.เมืองชุมพร จังหวัดชุมพร ซึ่งเจ้าหน้าที่ฝ่ายปกครองได้เข้าตรวจสอบที่สถานประกอบกิจการแพปลา 2 จุด พบสารเสพติด จํานวน 60 ราย จากทั้งหมด 144 ราย แบ่งเป็น 1) แพมานะชัย ได้ตรวจสอบเรือ จํานวน 20 ลํา ลูกจ้างชายจํานวน 72 ราย ผลตรวจพบสารเสพติด จํานวน 22 ราย เป็นชาวเมียนมาทั้งหมด 2) แพเจ๊วี ได้ตรวจสอบเรือ จํานวน 3 ลํา ลูกจ้างชาย จํานวน 94 ราย ผลตรวจพบสารเสพติด จํานวน 38 ราย แบ่งเป็นชาวเมียนมา 37 ราย และชาวไทยอีก 1 ราย โดยจะได้นัดหมายผู้พบสารเสพติดทั้งหมดเข้ารับการบําบัด ณ ที่ตั้งสถานประกอบการต่อไป
“การดําเนินการตามแผนปฏิบัติการป้องปรามการระบาดของยาเสพติดในครั้งนี้ ถือเป็นการป้องกันและสกัดกั้นการแพร่ระบาดของยาเสพติดในพื้นที่ชุมชนอย่างเข้มข้น เป็นการตัดต้นตอการระบาดของยาเสพติด สร้างภูมิคุ้มกันให้กับชุมชน ให้พี่น้องประชาชนสามารถดํารงชีวิตประจําวันได้อย่างเป็นปกติสุข ไม่ต้องระแวงภัยอันตรายจากยาเสพติด ผู้มีอิทธิพล ผู้ลักลอบครอบครองอาวุธปืน การพนัน การค้ามนุษย์ อาชญากรรม และปัญหาอื่น ๆ” นายวิสาห์ฯ กล่าว
นายวิสาห์ พูลศิริรัตน์ ผู้ว่าราชการจังหวัดชุมพร กล่าวในช่วงท้ายว่า ขอชื่นชมการบูรณาการการทํางานร่วมกันของเจ้าหน้าที่ฝ่ายปกครองและฝ่ายความมั่นคง ในฐานะผู้ทําหน้าที่ “บําบัดทุกข์ บํารุงสุข” และการรักษาความมั่นคงและความสงบเรียบร้อย เป็นหน้าที่ที่ต้องดูแลพี่น้องประชาชน เพื่อให้ทุกคนในสังคมได้ใช้ชีวิตได้อย่างมีความสุข ซึ่งจังหวัดชุมพรนั้นมีความมุ่งมั่นในการกวาดล้างสิ่งผิดกฎหมาย และได้เน้นย้ํากําชับเจ้าหน้าที่ฝ่ายปกครอง และเจ้าหน้าที่ฝ่ายความมั่นคงอื่น ๆ ให้ใช้อํานาจหน้าที่ตามกฎหมาย และดําเนินการทางกฎหมายกับผู้กระทําความผิดอย่างถึงที่สุด อย่างไรก็ตามต้องขอให้พี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง
WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood